Rīgā, 2022.gada 8.augustā

**LĒMUMS Nr. 45/1-1**

**Par VSIA "Latvijas Televīzija" veidoto un pārraidīto ziņu un informatīvi analītisko raidījumu nodošanu bezatlīdzības lietošanā elektroniskajam plašsaziņas līdzeklim SIA "MEDIASTRIMS"**

Sabiedrisko elektronisko plašsaziņas līdzekļu padome (turpmāk – Padome), pamatojoties uz Covid-19 infekcijas izplatības pārvaldības likuma 37.1pantā noteikto un Ukrainas civiliedzīvotāju atbalsta likuma 10.1pantu, Padomes 2022.gada 21.jūlija lēmumu Nr.35/1-1 "Kritēriji valsts SIA "Latvijas Televīzija" un valsts SIA "Latvijas Radio" veidoto un pārraidīto ziņu un informatīvi analītisko raidījumu nodošanai bezatlīdzības lietošanā citiem elektroniskajiem plašsaziņas līdzekļiem" (turpmāk – Kritēriji), elektroniskā plašsaziņas līdzekļa SIA "MEDIASTRIMS", reģistrācijas Nr.41503033273, 2022.gada 31.marta iesniegumu Nr.1 un 2022.gada 12.aprīļa lūgumu Nr.1,

**nolemj:**

1. Nenodot VSIA "Latvijas Televīzija" veidotos un pārraidītos ziņu un informatīvi analītiskos raidījumus (Dienas ziņas, Kas notiek Latvijā?, Ceturtā studija, RUS.lsm.lv ziņas krievu valodā) bezatlīdzības lietošanā elektroniskajam plašsaziņas līdzeklim SIA "MEDIASTRIMS", pamatojoties uz to, ka neizpildās sekojošs Kritēriju punkts:
	1. Ja raidījuma/-u nodošanu bezatlīdzības lietošanā citiem elektroniskajiem plašsaziņas līdzekļiem neierobežo saistības, kas izriet no sabiedrisko elektronisko plašsaziņas līdzekļu noslēgtajiem līgumiem ar trešajām personām un kas ir saistīti ar saturu veidošanu.
2. Nodot VSIA "Latvijas Televīzija" veidotos un pārraidītos ziņu un informatīvi analītiskos raidījumus bezatlīdzības lietošanā elektroniskajam plašsaziņas līdzeklim SIA "MEDIASTRIMS", balstoties uz Kritēriju 5.1. un 5.2.punktu, kā arī ņemot vērā, ka:

1) Nododamā manta ir VSIA “Latvijas Televīzija” kanāla “LTV1” pētnieciskā žanra raidījumi “Aizliegtais paņēmiens”;

2) Nodošanas mērķis ir stiprināt Latvijas informatīvo telpu, nodrošinot maksimāli plašas auditorijas sasniedzamību, un nodrošināt objektīvu un vispusīgu informāciju par notikumiem Latvijā un pasaulē;

3) Nododamās mantas paredzētais izmantošanas termiņš ir no 01.09.2022. līdz 01.03.2023.;

4) Nododamās mantas ražošanas indikatīvās izmaksas ir EUR 60 621,00 (sešdesmit tūkstoši seši simti divdesmit viens eiro, 00 centi).

3. VSIA “Latvijas Televīzija” pētnieciskā žanra raidījumus “Aizliegtais paņēmiens” nodod bezatlīdzības lietošanā SIA "MEDIASTRIMS", ja tas neierobežo saistības, kas izriet no noslēgtajiem līgumiem ar trešajām personām un kas ir saistīti ar saturu veidošanu.

4. Padomei ar SIA “MEDIASTRIMS” noslēgt līgumu par VSIA "Latvijas Televīzija" veidoto un pārraidīto ziņu un/vai informatīvi analītisko raidījumu pārraidīšanu.

5. Uzdot VSIA "Latvijas Televīzija" noslēgt vienošanos atbilstoši Kritēriju prasībām ar SIA "MEDIASTRIMS" par VSIA "Latvijas Televīzija" veidoto un pārraidīto ziņu un informatīvi analītisko raidījumu - pētnieciskā žanra Aizliegtais paņēmiens, nodošanu bezatlīdzības lietošanā SIA "MEDIASTRIMS".

5. Uzdot SIA “MEDIASTRIMS” sniegt Padomei atskati par nodoto radījumu skaitu, hronometrāžu, auditorijas sasniedzamības nodrošināšanu pēc šajā lēmumā norādītā termiņa beigām, ne vēlāk kā līdz 2023.gada 1.aprīlim.

6.VSIA "Latvijas Televīzija" kontaktpersonas – juriste Dace Spunde (dace.spunde@ltv.lv).

7. Informēt par šo lēmumu VSIA "Latvijas Televīzija" un SIA "MEDIASTRIMS".

8. Atbildīgais Padomes loceklis par lēmuma izpildes kontroli ir Jānis Siksnis.

**Padomes priekšsēdētājs (paraksts)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU